Diari Oficial de la Generalitat Valenciana


Sumari del DOGV 6317, del 23-07-2010 (2010/7989)

RESOLUCIÓ de 21 de juny de 2010, de la Direcció General d'Energia, per la qual s'atorga l'autorització administrativa a Red Eléctrica de España, SAU, per a la repotenciació de la línia elèctrica d'alta tensió aerosubterrània a 220 kV, simple circuit, de la línia aèria a 132 kV, simple circuit, ST Alzira-ST Valldigna, als termes municipals d'Alzira, Benifairó de la Valldigna i Tavernes de la Valldigna, s'aprova el projecte d'execució i es declara en concret la seua utilitat pública. Expedient ATLINE/2009/153/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7989


Data del document
:   21-06-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de juny de 2010, de la Direcció General d'Energia, per la qual s'atorga l'autorització administrativa a Red Eléctrica de España, SAU, per a la repotenciació de la línia elèctrica d'alta tensió aerosubterrània a 220 kV, simple circuit, de la línia aèria a 132 kV, simple circuit, ST Alzira-ST Valldigna, als termes municipals d'Alzira, Benifairó de la Valldigna i Tavernes de la Valldigna, s'aprova el projecte d'execució i es declara en concret la seua utilitat pública. Expedient ATLINE/2009/153/46. [2010/7989]  
Vist l'expedient amb referència ATLINE/2009/153/46 incoat pel Servici Territorial d'Energia de València, a instància de Red Eléctrica de España, SAU, amb domicili als efectes de notificacions al carrer Ribera de Axpe, 5, 48341 Erandio, Biscaia, relatiu a la sol·licitud de 6 de març de 2009, sobre l'autorització administrativa, l'aprovació del projecte d'execució i la declaració, en concret, d'utilitat pública, per a la repotenciació de la línia elèctrica d'alta tensió aerosubterrània a 220 kV, simple circuit, de la línia aèria a 132 kV, simple circuit, ST Alzira-ST Valldigna, als termes municipals d'Alzira, Benifairó de la Valldigna i Tavernes de la Valldigna, a la província de València.  
Al mencionat escrit s'adjunta el projecte tècnic per a l'execució de l'esmentada instal·lació, firmat per tècnic competent i visat pel col·legi oficial corresponent, en data 9 de febrer de 2009.  
Vist que d'acord amb el que preveu l'article 3.3., apartat c, de la Llei 54/1997, de 27 de novembre del Sector Elèctric, després de la nova redacció donada per la Llei 17/2007, de 4 de juliol, en relació amb el que disposa l'article 36.3 de l'esmentada llei, va ser sol·licitat per esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, l'informe pertinent a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 18 de maig de 2009 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'autorització administrativa i l'aprovació del projecte d'execució de la repotenciació de la línia elèctrica ST Alzira-ST Valldigna a 220 kV, que està inclosa en la planificació dels sectors de gas i electricitat -Revisió 2008-2016-, considerant que es tracta d'una instal·lació de transport secundari de titularitat del Gestor de la Xarxa de Transport.  
Vist que consta en l'expedient la Resolució de 18 de setembre de 2008, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la qual es considera que el projecte proposat consistent en repotenciar a 220 kV l'actual línia elèctrica a 132 kV, simple circuit, ST Alzira-ST Gandia i la línia E/S a 132 kV en la nova ST Valldigna no té efectes significatius sobre el medi i no requerix l'avaluació d'impacte ambiental prèvia, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació, i amb les condicions que en la part resolutiva d'esta es transcriuen.  
Vist que es va realitzar la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en els articles 52 i 53 de la Llei 54/1997, de 27 de desembre, del Sector Elèctric, relatius a la declaració en concret d'utilitat pública als efectes expropiatoris i d'imposició de servituds de pas, i s'ha realitzat la publicació en el Diari Oficial de la Comunitat Valenciana del dia 8 de setembre de 2009, en el Butlletí Oficial de la Província de València del dia 27 d'agost de 2009, en el diari ABC de data 11 de setembre de 2009 i en el tauler d'anuncis dels ajuntaments afectats per la instal·lació.  
D'acord amb la documentació que es troba en l'expedient, s'han presentat els escrits d'al·legacions següents:  
1. Presentat per l'empresa Sucesores de Vicente Sos Romeo, SL, i indica en l'escrit, com a preliminar, que l'empresa és promotora del Projecte Sector Finca Sos, que comprén l'àrea del Pla Parcial de Millora que s'ha de desenvolupar a través del Programa d'Actuació Integrada i que en data 19 de desembre de 2007 l'Ajuntament d'Alzira va aprovar provisionalment el citat Pla Parcial de Millora, l'alternativa tècnica i la proposició juridicoeconòmica, i acorda la remissió a la Conselleria de Medi Ambient, Aigua, Urbanisme i Habitatge, i s'inicia la tramitació de l'oportú expedient per a la Declaració d'Impacte Ambiental del referit PAI, així com per a la Declaració d'Interés Comunitari (DIC) de la instal·lació del camp de golf en eixe mateix terme. Durant la tramitació, va ser rebut escrit d'Iberdrola en data 11 de març de 2009 en el qual s'indiquen, entre les actuacions elèctriques que s'han de realitzar, el soterrament de la línia a 132 kV que sobrevola els terrenys del PAI, i s'ha presentat davant de la Conselleria de Medi Ambient, Aigua, Urbanisme i Habitatge. 1. Que la instal·lació sol·licitada per part de Red Eléctrica de España, SA, implica per a l'al·legant l'assumpció en un futur i després de l'aprovació definitiva del PAI i la DIC un major cost de soterrar la línia de 132 kV a 220 kV, que el previst en la situació actual. 2. Que presenta la proposició d'un primer traçat alternatiu, grafiat i consistent en la desviació aèria a través de la serra de les Agulles, solució nord, amb una longitud de 3.732 m en sòl protegit propietat de l'empresa al·legant, o a l'altre costat de la carretera CV-50, cedint els terrenys gratuïtament sempre que Red Eléctrica acceptara les condicions que exposa en el seu escrit. 3. Subsidiàriament i com a segona alternativa, assenyala que l'administració acorde exigir a Red Eléctrica de España, SA, que en el futur se l'indemnitze pel sobrecost que supose soterrar una línia de 220 kV respecte a l'actual de 132 kV després de l'aprovació definitiva del PAI i DIC per part de la Conselleria de Medi Ambient.  
2. Presentat pel Sr. José Escandell Fillol, manifesta que sol·licita informació sobre les actuacions que cal dur a terme en la finca del projecte núm. 152 al terme d'Alzira, respecte de l'ocupació temporal que s'assenyala en esta, i indica que a pesar de ser el titular cadastral, la propietària de la referida parcel·la és de la seua cònjuge, Matilde Rosalía Cucarella Montagud, i ho justifica amb la documentació adjunta i sol·licita que s'entenguen amb ella igualment les actuacions successives.  
Traslladats els referits escrits a l'empresa sol·licitant, manifesta:  
- Quant a l'al·legació 1ª: Red Eléctrica de España, SAU, manifesta que l'expedient que es tramita consistix en la repotenciació d'una línia elèctrica de 132 kV a 220 kV sense variació de traçat, i així únicament és necessari el canvi de determinats elements de la línia existent, com a creus, reforços o elements puntuals, però no el seu traça actual, i suposa per a la parcel·la de l'al·legant en concret, una mínima major afectació consistent en l'augment dels fonaments d'un dels suports, però que no necessita la constitució de noves servituds permanents de les ja existents. S'indica igualment que el projecte de repotenciació va ser posat de manifest a l'empresa al·legant en l'escrit remés per Iberdrola, que va suggerir que havia de dirigir-se a Red Eléctrica de España, sense que conste que ho haja realitzat. Per això, i respecte de l'alternativa primera, esta suposa una variació completa del traçat actual, que si és el cas, hauria de ser objecte de petició concreta i diferenciada d'este procediment i que excedix de l'objecte d'este.  
- Quant a l'al·legació 2ª: que l'ocupació temporal que tindrà lloc en la finca de l'al·legant i esta zona necessària per als treballs d'execució, es deixarà lliure de qualsevol obstacle, per la qual cosa serà necessària la tala d'arbres que ocupen el perímetre. Que no obstant això, els danys sobre els marges, els murs i la resta, seran reparats per la peticionària i reposats al seu primitiu ser i estat una vegada finalitzades les obres. Finalment, que els camins que han de ser utilitzats, tant públics, com privats, estan indicats en la relació dels béns i dels drets afectats i els plans del projecte.  
Vist que de conformitat amb el mencionat Decret 88/2005 es va traslladar als ajuntaments afectats la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixos organismes, als efectes de prestar la seua conformitat o oposició.  
No consta en l'expedient l'informe sol·licitat a l'Ajuntament d'Alzira i a l'Ajuntament de Tavernes de la Valldigna.  
- Quant al remés per l'Ajuntament de Benifairó de la Valldigna, en síntesi manifesta: que el projecte va en perjuí dels interessos del municipi, perquè ja suporta el traçat de tres línies elèctriques, una de 132 kV, una altra de 66 kV i una altra de 20 kV, en el procediment de la qual es va manifestar l'oposició a la seua instal·lació, i indica que si bé l'actual projecte ha obtingut les autoritzacions necessàries, continua sense atendre el principi de prudència que guia les decisions de la Unió Europea, i posa en perill la salut, la qualitat de vida i el patrimoni cultural i econòmic de la Valldigna i que manifesta la seua oposició a este.  
Traslladat el referit escrit a l'empresa sol·licitant, manifesta:  
- Que en relació amb el principi de precaució exposat, s'indica que este s'ha d'aplicar amb els criteris i les condicions establits per la Comissió Europea i prenent en consideració el cost benefici de l'actuació, sense que hi haja pressupost que justifique l'aplicació d'este principi de forma sistemàtica, atés que d'una banda es descarten efectes perillosos per davall de determinats valors electromagnètics i, d'una altra, en l'avaluació científica no s'ha pogut determinar el risc amb la certesa suficient, i afegix que respecte dels perjuís per suportar noves instal·lacions, ha de tindre's en compte que la repotenciació d'instal·lacions existents, com és este cas, evita l'ocupació del territori amb noves infraestructures.  
Traslladada la contestació de l'empresa peticionària a l'Ajuntament de Benifairó de la Valldigna als efectes de manifestar la seua conformitat o objeccions amb este, no figura en l'expedient presentació de cap manifestació.  
Vist que esta Direcció General d'Energia va sol·licitar l'informe sobre l'adaptació del projecte al planejament urbanístic que siga d'aplicació d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, als ajuntaments afectats per la instal·lació, sense que figure la recepció dels corresponents als ajuntaments d'Alzira i Tavernes de la Valldigna.  
- Per la seua banda, l'Ajuntament de Benifairó de la Valldigna remet certificat de qualificació urbanística en què es fa constar la qualificació de sòl no urbanitzable de protecció forestal i sòl no urbanitzable comú del traçat dels suports de la línia elèctrica que s'ha de repotenciar (entre els suports núm. 43 al núm. 51), i assenyala les ordenances d'aplicació i els usos permesos per estes.  
Traslladat el referit escrit a l'empresa sol·licitant manifesta, en síntesi:  
- Que el projecte sol·licitat consistix en la repotenciació d'una línia elèctrica existent i que per tant es troba instal·lada en el territori de Benifairó de la Valldigna; que té la resolució de la Direcció General de Gestió del Medi Natural que considera que no té efectes significatius sobre el medi i no requerix l'avaluació d'impacte ambiental prèvia; que a més, el fet que la instal·lació transcórrega per sòl no urbanitzable no suposa un impediment per a la seua instal·lació segons el que disposa l'article 75.2 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, així com del que s'establix en l'article 17 de la Llei 10/2004, de 9 de desembre, de la Generalitat, del Sòl No Urbanitzable, i conclou que encara sent la qualificació del sòl com no urbanitzable, no significa que les infraestructures declarades d'utilitat pública no puguen desenvolupar-se pel dit sòl.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Ferrocarrils de la Generalitat Valenciana (FGV), manifesta en el seu informe que la instal·lació projectada creua amb l'antic ferrocarril de Carcaixent a Dénia i que eixe organisme no ha sigut mai propietari de la referida línia fèrria, i ha de dirigir-se a l'entitat Ferrocarrils Espanyols de Via Estreta (FEVE).  
- Iberdrola Distribución Eléctrica, SAU, indica en sengles escrits la conformitat amb la instal·lació respecte de l'afectació a les línies de 66 kV, 20kV i 380 V, i ha comprovat que esta no afecta altres instal·lacions de 132 kV.  
- Telefónica de España, SAU, manifesta no oposar cap objecció a l'execució dels treballs, amb les condicions genèriques que conté el referit escrit.  
- Conselleria d'Infraestructures i Transport. Servici Territorial de Carreteres, remet informe favorable sobre l'afectació a les carreteres que en este s'assenyalen, indica que no es modificaran els suports existents.  
- Administrador d'Infraestructures Ferroviàries (ADIF), remet informe de conformitat amb les obres projectades, sempre que estes s'ajusten a allò que s'ha estipulat en el reglament del sector ferroviari, quant a distàncies, altures i condicions que este imposa, i disposa a més de l'ocupació temporal dels terrenys afectats i que serà compatible amb posteriors actuacions que realitze ADIF en la zona.  
- Confederació Hidrogràfica del Xúquer, sol·licita documentació complementària que va ser presentada per l'empresa peticionària, i emet un informe favorable amb les condicions específiques i genèriques que este conté.  
- Ferrocarrils Espanyols de Via Estreta (FEVE), manifesta que la instal·lació afecta el traçat de l'antic ferrocarril Carcaixent-Dénia als termes d'Alzira i Tavernes de la Valldigna i que no té res a al·legar respecte d'això, ja que no és titular dels terrenys, atés que els ubicats a Alzira van ser alienats a l'Ajuntament d'Alzira l'any 1985, i els del terme municipal de Tavernes de la Valldigna, en els quals es produïx el creuament amb la línia aèria, es corresponen amb la finca cadastral que es va alienar als particulars David Roselló Ciscar i José Roselló Ciscar en data 5 de novembre de 2003.  
- Diputació de València. Àrea de Carreteres, sobre l'afectació a la carretera CV-750, manifesta que no hi ha objecció amb la instal·lació projectada amb les condicions genèriques que l'informe remés conté.  
No consten en l'expedient els informes sol·licitats pel Servici Territorial d'Energia a la Conselleria de Medi Ambient, Aigua, Urbanisme i Habitatge. Servici de Forest i Servici de Camins Ramaders.  
Vist que les condicions presentades pels organismes referits van ser remeses a l'empresa peticionària, que ha manifestat l'acceptació i la conformitat amb estes, i especialment, respecte de la contestació remesa per Ferrocarrils Espanyols de Via Estreta (FEVE), indica Red Eléctrica de España, SAU, que respecte a l'encreuament del ferrocarril desmantellat entre els suports núm. 20 a núm. 21 i el seu ús com a camí municipal, l'Ajuntament d'Alzira ha sigut degudament informat en la tramitació de l'expedient, i que quant al camí d'accés a la finca privada al terme de Tavernes de la Valldigna, signifiquen que esta finca no es veu afectada per les actuacions del projecte de repotenciació.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és l'alimentació a la tensió de 220 kV com a conseqüència del fort desenvolupament urbanístic i empresarial a la província de València, a fi de garantir la millora de la qualitat i capacitat del subministrament elèctric en la zona geogràfica descrita.  
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.  
Vist que la repotenciació de la línia elèctrica sol·licitada constituïx una modificació de la línia existent a 132 kV, doble circuit, ST Alzira-ST Valldigna, manté el traçat de la línia actual i aprofita el corredor elèctric ja existent, i que la declaració d'utilitat pública, de conformitat amb la sol·licitud presentada, ho és, en concret, per a l'ocupació temporal d'aquelles parcel·les afectades pels accessos a la instal·lació que no es troben gravades actualment per la servitud de pas d'energia elèctrica existent, així com d'aquelles altres finques que, encara suportant-la, serà necessària la seua ocupació o servitud per a realitzar els treballs necessaris per a la repotenciació projectada.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a l'empresa Red Eléctrica de España, SA, la repotenciació de la línia elèctrica d'alta tensió aerosubterrània a 220 kV, simple circuit, de la línia aèria a 132 kV, simple circuit, ST Alzira-ST Valldigna, als termes municipals d'Alzira, Benifairó de la Valldigna i Tavernes de la Valldigna, a la província de València i les característiques principals de la qual són les següents:  
- Tensió nominal: 220 kV (1ª categoria).  
- Potència màxima que s'ha de transportar: 437 MVA per circuit.  
- Nombre de circuits: un.  
- Nombre de conductors per fase: dos.  
- Tipologia constructiva:  
1) Tram subterrani:  
- Inici de la línia: edifici de cel·les GIS de la Subestació Transformadora ST Alzira.  
- Final de la línia: suport núm. 1 (nou) de transició aèria subterrània.  
· Conductors: d'aïllament sec, tipus XLPE, amb secció de 2000 mm²-coure.  
· Disposa de dos cables de fibra òptica, amb coberta de fibra tipus 48 FO dielèctric antirosegadors. Els terminals unipolars són del tipus hexafluorur de sofre (SF6) per a les cel·les GIS el corresponent a l'interior, i és del tipus compòsit per al terminal exterior.  
· Longitud: 130 m en l'interior de la subestació.  
2) Tram aeri:  
- Origen de la línia: suport núm. 1 (nou) de transició aerosubterrània  
- Final de la línia: suport núm. 55 bis d'entrada fins al pòrtic de la subestació transformadora ST Valldigna.  
  
- Longitud total de la repotenciació: 18.797 m.  
- Pressupost total: 1.447.312,07 euros.  
· Conductors: cable d'alumini-acer, tipus Dúplex Hawk (LA-280), de secció total 281,1 mm² i dos conductors per fase.  
· Cables de terra-fibra òptica: en tota la seua longitud porta un cable de terra, tipus OPGW-96 d'acer galvanitzat, amb secció total 164 mm².  
· Aïllament: de material compòsit, tipus U120AAR220+AR i C4OGL220 (compressió) de longitud total 2300 mm i 2400 mm. Les cadenes d'amarrament es componen d'aïlladors de material compòsit tipus U120AB220+AR.  
· Suports: metàl·lics de perfils angulars de costats iguals galvanitzats en calent i acer, de qualitats S355J2G3 i S275JR, organitzats en forma de gelosia senzilla, de base quadrada i forma troncopiramidal des de la seua base al braç inferior, prismàtica des d'este al superior i un castellet en la part superior per al cable de terra.  
La configuració dels suports, tant de suspensió com d'ancoratge, en la configuració i reforços, estan donats, finalment, per la funció d'alineació o suspensió corresponent.  
· Preses de terra:  
Es verificaran les existents, i s'executarà per mitjà de sistema mixt de piques i anelles en allò que puga resultar necessari.  
· Fonamentació:  
Per mitjà de massissos de formigó en massa pota d'elefant troncocònics, es realitzaran els reforços necessaris donats els nous esforços a què estan sotmesos com a conseqüència dels canvis enumerats previstos.  
· Longitud: 18.667 m.  
D'acord amb el projecte, els números de sèrie i la identificació dels suports corresponents al tram aeri són els següents:  
  
- Longitud total de la repotenciación: 18.797 ml.  
- Presupuesto total: 1.447.312'07 euros.  
Segon  
Aprovar el projecte d'execució referit a la modificació autoritzada en el punt primer d'esta resolució, firmat per tècnic competent i visat en el col·legi oficial corresponent en data 9 de febrer de 2009, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de sis mesos comptadors a partir de l'ocupació real de les finques afectades. No obstant això, amb anterioritat a la finalització del dit termini, Red Eléctrica de España, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
6. Condicions mediambientals arreplegades en la Resolució de 18 de setembre de 2008.  
D'acord amb la documentació presentada, les mesures protectores i correctores proposades encaminades a previndre i compensar els efectes negatius que l'actuació poguera causar en el medi ambient i als seus elements hauran de ser aplicades amb rigor en totes les fases del projecte. En especial, han d'adoptar-se les mesures protectores necessàries per a garantir la mínima afectació a les aus. Així mateix ha de seguir-se el programa de vigilància ambiental del projecte per a garantir el compliment de les esmentades mesures.  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de juny de 2010.- El director general d'Energia: Antonio Cejalvo Lapeña.  
Relació dels béns i dels drets afectats - Projecte de repotenciació A 220kV (Sc-Dx) de la L/132kV (Sc-Dx) ST Alzira - ST Valldigna-  
  
  
  
  
\* \* \* \* \* \* \* \* \* \* \* \* \*   
Relación de bienes y derechos afectados - Proyecto de repotenciación A 220kV (Sc-Dx) de la L/132kV (Sc-Dx) ST Alzira - ST Valldigna-  
  
  
  
